SPOROČILO KOMISIJE

Večletni načrt izvajanja za evropsko okolje enotnega okenca za pomorski sektor

(2021/C 299/03)

1. Namen tega dokumenta

V skladu s členom 19 uredbe o evropskem okolju enotnega okenca za pomorski sektor (1) mora Komisija po ustreznih posvetovanjih s strokovnjaki iz držav članic sprejeti večletni načrt izvajanja in ga letno revidirati (2). Namen večletnega načrta izvajanja je olajšati pravočasno izvajanje Uredbe ter zagotoviti mehanizme za nadzor kakovosti in postopke za uvedbo, vzdrževanje in posodabljanje harmoniziranega vmesniškega modula in drugih povezanih harmoniziranih elementov v evropskem okolju enotnega okenca za pomorski sektor.

2. Ozadje

Uredba o evropskem okolju enotnega okenca za pomorski sektor razveljavlja Direktivo 2010/65/EU o formalnostih poročanja in na podlagi obstoječih nacionalnih enotnih okenc za pomorski sektor vzpostavlja skupno interoperabilno okolje za sporočanje informacij z ladij na obalo med postankom v pristanišču. Z Uredbo je Komisija zlasti pooblaščena za opredelitev harmoniziranih naborov podatkov, ki zajemajo vse obveznosti poročanja, ter razvoj in vzdrževanje skupnih vmesnikov in storitev za nacionalna enotna okenca za pomorski sektor. Uredba se bo uporabljala od 15. avgusta 2025.

2.1. Prenos pooblastil

S členom 3 uredbe o evropskem okolju enotnega okenca za pomorski sektor je Komisija pooblaščena za sprejemanje delegiranih aktov za:

— spremembo Priloge k Uredbi, v kateri so navedene obveznosti poročanja v skladu z zakonodajo EU, mednarodno in nacionalno zakonodajo ter v povezavi s postankom v pristanišču, in

— dopolnitev Uredbe z določitvijo in spremembami nabora podatkov evropskega okolja enotnega okenca za pomorski sektor (popoln seznam podatkovnih elementov, ki se zahtevajo v skladu z obveznostmi poročanja).

Prvi takšen delegirani akt je treba sprejeti do 15. avgusta 2021. Nadaljnji bodo sprejeti, ko bo treba spremeniti Prilogo in/ali nabor podatkov. Zaradi možnosti pogostih sprememb zadevne zakonodaje se pričakuje, da se bodo takšni akti sprejemali redno. V skladu s členom 4(3) uredbe o evropskem okolju enotnega okenca za pomorski sektor se spremembe v nabor podatkov evropskega okolja enotnega okenca za pomorski sektor uvedejo samo enkrat letno, razen v ustrezno utemeljenih primerih. Dejavnost, ki izhaja iz izvajanja prenesenih pooblastil, je bila porazdeljena na naslednja projekta:

Preglednica 1

Projekti v pristojnosti Komisije , ki izhajajo iz delegiranih določb

Projekt Rok Določitev nabora podatkov evropskega okolja enotnega okenca za pomorski sektor tretje četrtletje 2021 Sprememba nabora podatkov evropskega okolja enotnega okenca za pomorski sektor 2023 (okvirno)





Preglednica 2

Rezultati, ki izhajajo iz prenosa pooblastil

Rezultat Rok Delegirani akt, s katerim se določi nabor podatkov evropskega okolja enotnega okenca za pomorski sektor in spremeni Priloga tretje četrtletje 2021 Delegirani akti, s katerimi se spremeni nabor podatkov evropskega okolja enotnega okenca za pomorski sektor in/ali Priloga 2023 (okvirno) Poročilo Evropskemu parlamentu in Svetu o uporabi prenosa pooblastil četrto četrtletje 2022

Komisija se bo pri pripravljalnem delu v zvezi z delegiranimi akti posvetovala s podskupino strokovnjakov usmerjevalne skupine na visoki ravni za upravljanje digitalnega pomorskega sistema in storitev (3) evropskega okolja enotnega okenca za pomorski sektor in morda tudi z drugimi deležniki.

2.2. Izvedbena pooblastila

Z uredbo o evropskem okolju enotnega okenca za pomorski sektor so Komisiji podeljena izvedbena pooblastila in v več primerih določen rok za sprejetje do tretjega četrtletja 2021, zlasti da se omogoči pravočasen razvoj komponent in državam članicam da na voljo dovolj časa za načrtovanje potrebnih prilagoditev v njihovih nacionalnih enotnih okencih za pomorski sektor. Kjer je ustrezno, so takšni roki navedeni v preglednici 3.

Preglednica 3

Okvirno načrtovanje za sprejetje izvedbenih aktov

Izvedbeni akt Rok Izvedbeni akt, v katerem so navedene informacije iz vstopne skupne deklaracije, ki jih je treba dati na voljo nacionalnim enotnim okencem za pomorski sektor (4) tretje četrtletje 2021 Izvedbeni akti o vmesnikih in drugih elementih nacionalnih enotnih okenc za pomorski sektor (5) tretje četrtletje 2021 Izvedbeni akt o sistemu za skupni register uporabnikov in upravljanje dostopa (6) tretje četrtletje 2021 Izvedbeni akti o podatkovnih zbirkah evropskega okolja enotnega okenca za pomorski sektor (7) tretje četrtletje 2021 Izvedbeni akt, ki opredeljuje podatke, za katere veljajo mehanizmi ponovne uporabe podatkov (8) 2023 (okvirno) Izvedbeni akt o podatkovni zbirki ladijskih sanitarnih podatkov (9) 2024 (okvirno) Izvedbeni akt o skupni storitvi naslavljanja (10) drugo četrtletje 2024

3. Strategija posvetovanja z deležniki

Zelo pomembno je, da se Komisija pri pripravljalnem delu ustrezno posvetuje, vključno s strokovnjaki, v skladu z načeli, določenimi v Medinstitucionalnem sporazumu o boljši pripravi zakonodaje z dne 13. aprila 2016.

Notranje posvetovanje

Notranje posvetovanje z drugimi službami Komisije bo zagotovila usmerjevalna skupina za pravo in politiko evropskega okolja enotnega okenca za pomorski sektor, s katero se bo posvetovalo ob vsakem večjem mejniku projekta ali ko bo potrebna večja posodobitev ali vsaj dvakrat letno.

Države članice

Komisija bi morala pri pripravi delegiranih aktov zagotoviti pregledno in vnaprejšnje posvetovanje s strokovnjaki držav članic in poslovno skupnostjo. V tem okviru se bo posvetovala s podskupino strokovnjakov usmerjevalne skupine na visoki ravni za upravljanje digitalnega pomorskega sistema in storitev evropskega okolja enotnega okenca za pomorski sektor, v kateri bodo države članice zastopali strokovnjaki za pomorske zadeve in nacionalni koordinatorji za evropsko okolje enotnega okenca za pomorski sektor. Delo bo razdeljeno med tematske skupine strokovnjakov za različna področja, npr. podatke, vmesnike in podatkovne zbirke. Pri projektih, povezanih z uporabo sistema SafeSeaNet in skupnih podatkovnih zbirk evropskega okolja enotnega okenca za pomorski sektor, se bo posvetovalo tudi s podskupino za sistem SafeSeaNet usmerjevalne skupine na visoki ravni za upravljanje digitalnega pomorskega sistema in storitev.

Ker področje uporabe uredbe o evropskem okolju enotnega okenca za pomorski sektor zajema več carinskih formalnosti za vstop in izstop, je treba ustrezno vključiti carinske organe. Komisija se bo po potrebi posvetovala z ustreznimi strokovnimi skupinami za carino, kot sta skupina za usklajevanje elektronskega carinjenja in poslovna skupina za carino (kot ju upravlja GD za obdavčenje in carinsko unijo). V ta namen se lahko organizirajo skupni sestanki podskupine strokovnjakov za evropsko okolje enotnega okenca za pomorski sektor in navedenih skupin.

Komisija bo posvetovanja, kot so navedena zgoraj, opravila dovolj zgodaj ob pripravi osnutka izvedbenih aktov, ki jih je treba predložiti odboru za spodbujanje digitalnega prevoza in trgovine, da poda svoje mnenje.

Komisija bo zagotovila, da se na vsaki stopnji izvajanja opravijo posvetovanja z organi držav članic. Države članice so odgovorne za usklajevanje na nacionalni ravni. Zagotoviti morajo tudi ustrezno posvetovanje z nacionalnimi deležniki za izvajanje evropskega okolja enotnega okenca za pomorski sektor na nacionalni ravni.

Drugi deležniki

Komisija bo zagotovila, da združenja industrije sodelujejo v strokovnih skupinah kot opazovalci. Poleg tega lahko organizira delavnice o posebnih vidikih izvajanja, da bi zbrala stališča in povratne informacije glavnih deležnikov v pomorskem sektorju.

4. Arhitektura IT evropskega okolja enotnega okenca za pomorski sektor

Evropsko okolje enotnega okenca za pomorski sektor je sestavljeno iz osrednje komponente in nacionalnih komponent IT. Nacionalna enotna okenca za pomorski sektor dopolnjujejo harmoniziran vmesniški modul za poročanje za komunikacijo med sistemi, grafični uporabniški vmesnik, sistem za skupni register uporabnikov in upravljanje dostopa, skupne podatkovne zbirke in skupna storitev naslavljanja.

Slika prikazuje arhitekturo evropskega okolja enotnega okenca za pomorski sektor na visoki ravni v državi članici, vključno z interakcijami nacionalnega enotnega okenca za pomorski sektor s sistemi gospodarskih subjektov in organov.

Osrednja komponenta evropskega okolja enotnega okenca za pomorski sektor je nacionalno enotno okence za pomorski sektor, tehnična platforma, ki je vzpostavljena in se upravlja na nacionalni ravni, za prejemanje, izmenjavo in posredovanje elektronskih informacij v skladu z obveznostmi poročanja (člen 2(3) uredbe o evropskem okolju enotnega okenca za pomorski sektor).

Spodaj so navedeni udeležene strani, komponente in skupni mehanizmi za izmenjavo:

Preglednica 4

Okvirni seznam udeleženih strani, komponent in skupnih mehanizmov evropskega okolja enotnega okenca za pomorski sektor

Element Opis Členi 1 Nacionalno enotno okence za pomorski sektor Člen 2(3) 2 Grafični uporabniški vmesnik Člena 2(9), 6(4) 3 Harmoniziran vmesniški modul za poročanje Člena 2(4) in 6(1) 4 Skupni register uporabnikov Člen 12(1) 5 Sistem za skupno upravljanje dostopa uporabnikov Člen 12(1), (2), (3) 6 Skupna storitev naslavljanja Člen 2(10) 7 Ladijska podatkovna zbirka evropskega okolja enotnega okenca za pomorski sektor Člen 14 8 Skupna podatkovna zbirka o lokacijah Člen 15 9 Skupna podatkovna zbirka Hazmat Člen 16 10 Skupna podatkovna zbirka ladijskih sanitarnih podatkov Člen 17 11 Sistem SafeSeaNet (nacionalni sistem SSN in centralni sistem SSN) Člen 8(4) 12 Dodatne določbe za carino Člen 11(1), (2) 13 Deklaranti Člen 2(11) 14 Ponudniki podatkovnih storitev Člen 2(13) 15 Drugi načini poročanja Člen 7 16 Izvajalci pristaniških storitev Člen 2(15)

5. Razvoj in posodabljanje harmoniziranih elementov

Harmoniziran vmesniški modul za poročanje

V skladu z uredbo o evropskem okolju enotnega okenca za pomorski sektor mora Komisija v tesnem sodelovanju z državami članicami do tretjega četrtletja 2022 razviti harmoniziran vmesniški modul za poročanje (11) za komunikacijo med sistemi. Sprejetje prvega izvedbenega akta, s katerim bodo določene funkcionalne in tehnične specifikacije vmesniškega modula za poročanje, je predvideno v letu 2021.

Komisija lahko v tesnem sodelovanju z državami članicami pripravi tudi vodnik za posamezna sporočila, v katerem so opisane izmenjave informacij med uporabniki in vmesniškim modulom za poročanje. Obdelava informacij med nacionalnimi enotnimi okenci za pomorski sektor in zadevnimi organi ostaja odgovornost držav članic.

Po prvi izdaji, ki je predvidena v tretjem četrtletju 2022, bo vmesniški modul za poročanje po potrebi posodobljen pred datumom začetka uporabe uredbe o evropskem okolju enotnega okenca za pomorski sektor (15. avgust 2025) in po njem. Ko bodo specifikacije vmesniškega modula za poročanje sprejete, bo Komisija v skladu s točkami (a), (d) in (h) člena 19 Uredbe določila okvirne roke za:

— poznejšo vključitev vmesniškega modula za poročanje v nacionalna enotna okenca za pomorski sektor držav članic in

— postopno opustitev starejših različic vmesniškega modula za poročanje v državah članicah in pri deklarantih.

Skupna storitev naslavljanja

V skladu s členom 13(2) uredbe o evropskem okolju enotnega okenca za pomorski sektor bodo specifikacije za skupno storitev naslavljanja sprejete do tretjega četrtletja 2024. Razvoj te komponente se bo predvidoma začel po razvoju vmesniškega modula za poročanje in zaključil pred datumom začetka uporabe Uredbe (15. avgust 2025). Ko bodo specifikacije sprejete, bo Komisija v skladu s točkama (b) in (e) člena 19 Uredbe določila roke za vključitev skupne storitve naslavljanja v splošno okolje za poročanje in postopek upravljanja sprememb za njeno posodabljanje.

Sistem za register uporabnikov in upravljanje dostopa v evropskem okolju enotnega okenca za pomorski sektor

Komisija bo vzpostavila sistem za skupni register uporabnikov in upravljanje dostopa ter zagotovila njegovo razpoložljivost za avtentikacijo deklarantov in ponudnikov podatkovnih storitev, ki uporabljajo nacionalna enotna okenca za pomorski sektor. V primerih, v katerih je potrebna avtentikacija, bodo do sistema dostopali tudi nacionalni organi.

Sistem za skupni register uporabnikov in upravljanje dostopa bo omogočil enotno registracijo uporabnika z uporabo registra Unije s prepoznavanjem na ravni EU, združenim upravljanjem uporabnikov in spremljanjem uporabnikov na ravni EU.

Ko bodo specifikacije sistema za register uporabnikov in upravljanje dostopa sprejete, bo Komisija določila rok za njegovo vključitev v vmesniški modul za poročanje in nacionalna enotna okenca za pomorski sektor.

6. Faze izvajanja

Evropsko okolje enotnega okenca za pomorski sektor bo izvedeno v več fazah, ki se lahko delno prekrivajo. Zaradi časovnih omejitev se bodo nekatere naloge, če bo mogoče, izvajale vzporedno. Vendar bodo nekateri ukrepi odvisni od predhodnih rezultatov, zato je treba odvisnosti podrobno analizirati.

Načrt vključuje naslednje faze:

Faza 0: Začetek (drugo četrtletje 2019) Vzpostavljeni so bili osnutek splošnega načrta, osnovne organizacijske strukture, poti komuniciranja in pooblastila za usklajeno izvajanje.

Faza 1: Priprava osnutka in sprejetje funkcionalnih in tehničnih specifikacij ter drugih povezanih aktov (12) (tretje četrtletje 2019–tretje četrtletje 2021) Funkcionalne specifikacije bodo pripravljene na podlagi potreb deležnikov (organi in industrija) ter zahtevanih lastnosti podatkov. Pomagale bodo preprečiti podvajanje in nedoslednosti ter omogočile natančnejše ocene potrebnega dela in virov. Zagotovile bodo natančno predstavo potreb (npr. postopkovni in podatkovni toki z industrijo, organi držav članic in sistemi EU, politike dostopa, obseg podatkov za obdelavo), da bodo lahko arhitekti sistema sistem zasnovali učinkovito in ocenili stroške alternativnih zasnov. Pozneje bodo zagotovile smernice za razvijalce in preskuševalce, ki bodo izvajali in preverjali tehnične zahteve. Tehnične specifikacije bodo določale tehnične strukture, oblike in protokole za skupne komponente evropskega okolja enotnega okenca za pomorski sektor, vključno z vmesniki z industrijo (npr. harmoniziran vmesniški modul za poročanje, skupne podatkovne zbirke, sistem za register uporabnikov in upravljanje dostopa). Začasni načrt za dokončanje projektov je naslednji: Preglednica 5 Projekti v pristojnosti Komisije Projekt Rok (13) Seznam informacij iz vstopne skupne deklaracije, ki jih treba dati na voljo nacionalnim enotnim okencem za pomorski sektor tretje četrtletje 2021 Specifikacije za harmoniziran vmesniški modul za poročanje tretje četrtletje 2021 Skupne funkcionalnosti grafičnega uporabniškega vmesnika tretje četrtletje 2021 Predloge harmoniziranih digitalnih razpredelnic tretje četrtletje 2021 Harmonizirana struktura za nacionalna podporna spletišča držav članic tretje četrtletje 2021 Tehnične specifikacije za čase prihodov in odhodov tretje četrtletje 2021 Specifikacije za enotno obliko za spletne naslove nacionalnih enotnih okenc za pomorski sektor tretje četrtletje 2021 Specifikacije za sistem za register uporabnikov in upravljanje dostopa tretje četrtletje 2021 Specifikacije za ladijsko podatkovno zbirko evropskega okolja enotnega okenca za pomorski sektor tretje četrtletje 2021 Specifikacije za skupno podatkovno zbirko o lokacijah tretje četrtletje 2021 Specifikacije za skupno podatkovno zbirko Hazmat tretje četrtletje 2021 Vodnik za posamezna sporočila 2022 (okvirno) Odzivna sporočila za potrditve in odločitve organov 2023 (okvirno) Seznam podatkov, ki jih je treba dati na voljo deklarantom med dvema postankoma v pristanišču 2023 (okvirno) Seznam podatkov, ki jih je treba prek sistema SafeSeaNet dati na voljo nacionalnim enotnim okencem za pomorski sektor 2023 (okvirno) Specifikacije za skupno podatkovno zbirko ladijskih sanitarnih podatkov 2023 (okvirno) Specifikacije za skupno storitev naslavljanja tretje četrtletje 2024

Faza 2: Faza tehnične izvedbe — EU in države članice (tretje četrtletje 2021–četrto četrtletje 2022) V tej fazi se objavi povabilo k predložitvi ponudb za centralni in nacionalni sistem (Komisija, Evropska agencija za pomorsko varnost in države članice), ki se izvede v skladu s specifikacijami. Zlasti se pričakuje, da bo prva izdaja vmesniškega modula za poročanje pripravljena v tretjem četrtletju 2022. Zagotoviti bo treba dokumentacijo (npr. zahteve za gostiteljsko infrastrukturo, priročniki za namestitev, vodniki za sistemski vmesnik) in usposabljanje. Začasni načrt za uvedbo različnih komponent je naslednji: Preglednica 6 Seznam rezultatov v pristojnosti Komisije Rezultat Rok Prvi razvoj vmesniškega modula za poročanje tretje četrtletje 2022 Zagotovitev registra uporabnikov 2023 (okvirno) Zagotovitev sistema za upravljanje dostopa 2023 (okvirno) Zagotovitev ladijske podatkovne zbirke 2023 (okvirno) Zagotovitev skupne podatkovne zbirke Hazmat 2023 (okvirno) Zagotovitev skupne podatkovne zbirke o lokacijah 2023 (okvirno) Zagotovitev podatkovne zbirke ladijskih sanitarnih podatkov 2024 (okvirno) Zagotovitev skupne storitve naslavljanja četrto četrtletje 2024

Faza 3: Začetna faza testiranja — javne uprave (prvo četrtletje 2023–drugo četrtletje 2024) (14) V tej fazi se pričakuje, da bodo Komisija in vsaka posamezna država članica izvedle tehnične, funkcionalne in nefunkcionalne preskuse. S funkcionalnimi preskusi se preverijo dejanja ali funkcije v funkcijskih specifikacijah — običajno odgovorijo na vprašanja „ali uporabnik lahko to izvede?“ in „ali ta funkcija deluje?“. Nefunkcionalni preskusi se nanašajo na vidike, kot je nadgradljivost in druge zmogljivosti, vedenje ob nekaterih omejitvah in varnost. Glede na rezultate preskusa bo morda potrebnih več izdaj vmesniškega modula za poročanje ali drugih komponent. Službe Komisije bodo organom držav članic pri konfiguraciji in namestitvi vmesniškega modula za poročanje zagotavljale tehnično pomoč in z vsako državo članico izvedle preskuse, da se zagotovi, da je namestitev uspešna in v celoti delujoča.

Faza 4: Nadaljnje specifikacije in spremembe (drugo četrtletje -2023–drugo četrtletje 2024) Začetek te faze bi se lahko delno prekrival s fazo 3. Komisija bo (15)najverjetneje v drugi polovici 2023 sprejela izvedbene akte, s katerimi bo določila, kateri podatki iz evropskega okolja enotnega okenca za pomorski sektor se morajo ponovno -uporabiti ob prihodu in katere je treba deliti prek sistema SafeSeaNet. Razvila bo tudi odzivna sporočila za potrditve in odločitve organov. Po potrebi bodo opredeljeni mehanizmi in vmesniki za izmenjavo podatkov prek sistema SafeSeaNet, vključno s potrebnimi varnostnimi ukrepi. Pred polno uporabo uredbe o evropskem okolju enotnega okenca za pomorski sektor bodo spremenjeni dokument o nadzoru vmesnika in funkcij, referenčni vodnik za SafeSeaNet in ustrezna dokumentacija (16). Če bodo v skladu s členoma 3 in 4 Uredbe priglašene nove obveznosti poročanja in jih bo Komisija odobrila, bo Komisija sprejela delegirani akt o spremembi Priloge, novi podatkovni elementi pa bodo vključeni v nabor podatkov evropskega okolja enotnega okenca za pomorski sektor. Nato bo posodobila vmesniški modul za poročanje. Predvideno je, da bo Komisija sprejela izvedbeni akt o skupni podatkovni zbirki ladijskih sanitarnih podatkov (17).

Faza 5: Izvajanje in druga faza testiranja — industrija in novi sistemi (prvo četrtletje 2024–datum začetka uporabe) Ko bodo sprejete potrebne tehnične specifikacije ter vzpostavljeni vmesniki in druge komponente, bo industrija predvidoma razvila in preskusila njihove povezave ter s tem povezane postopke. Splošno okolje za poročanje bo usklajeno z novimi sistemi, razvitimi v okviru drugih pobud EU. Od vsake države članice se pričakuje, da bo vzpostavila službo za tehnično pomoč in spletišče za spletno podporo. Do datuma začetka uporabe bo Komisija nadgradila nacionalna enotna okenca za pomorski sektor in sistem SafeSeaNet za izmenjavo ustreznih podatkov v skladu s členom 8 Uredbe.

Faza 6: Začetna faza delovanja (prvo četrtletje 2025–datum začetka uporabe) V tej fazi bodo industrija in države članice lahko preverile delovanje okolja.

Faza 7: Faza uporabe (datum začetka uporabe–naprej) Od datuma začetka uporabe Uredbe bodo vse informacije, potrebne za izpolnjevanje obveznosti poročanja, zagotovljene z naborom podatkov evropskega okolja enotnega okenca za pomorski sektor in v skladu z njim, prek harmoniziranih vmesnikov in, kjer je primerno, drugih načinov poročanja. Vsaka država članica bo za svoja nacionalna enotna okenca za pomorski sektor v prvih 12 mesecih (od 15. avgusta 2025) zagotovila službo za tehnično pomoč in spletišče za spletno podporo z jasnimi navodili v uradnem jeziku ali jezikih države članice in, kjer je primerno, v jeziku, ki se uporablja mednarodno.

(1) Uredba (EU) 2019/1239 Evropskega parlamenta in Sveta z dne 20. junija 2019 o vzpostavitvi evropskega okolja enotnega okenca za pomorski sektor in razveljavitvi Direktive 2010/65/EU (UL L 198, 25.7.2019, str. 64); https://eur-lex.europa.eu/eli/reg/2019/1239/oj

(2) Ta dokument je bil pripravljen v posvetovanju s strokovnjaki za pomorstvo in carino držav članic v usmerjevalni skupini na visoki ravni za upravljanje digitalnega pomorskega sistema in storitev ter poslovni skupini za carino (Customs Business Group).

(3) Kot je ustanovljena s Sklepom Komisije (EU) 2016/566;https://ec.europa.eu/transparency/regexpert/index.cfm?do=groupDetail.groupDetail&groupID=3450

(4) Glej člen 11(3) Uredbe.

(5) Glej člen 6(1) in (4) Uredbe.

(6) Glej člen 12(4) Uredbe.

(7) Glej člene 14(4), 15(4) in 16(6) Uredbe.

(8) Glej člen 8(5) Uredbe.

(9) Glej člen 17(3) Uredbe.

(10) Glej člen 13(2) Uredbe.

(11) Glej člen 6(2) Uredbe.

(12) Glej zgornjo preglednico 3.

(13) Načrtovani datum dokončnega oblikovanja dokumentov.

(14) Glej točko (f) člena 19 Uredbe.

(15) Glej člen 8(5) Uredbe.

(16) Spremembe bo odobrila usmerjevalna skupina na visoki ravni za upravljanje digitalnega pomorskega sistema in storitev v skladu z nalogami v točki 2.2 Priloge III k Direktivi 2002/59/EC.

(17) Glej člen 17(3) Uredbe.